b'\n_START_ARTICLE_\nLietuvos agrarini\xc5\xb3 ir mi\xc5\xa1k\xc5\xb3 moksl\xc5\xb3 centro Mi\xc5\xa1k\xc5\xb3 institutas\n_START_SECTION_\nIstorija\n_START_PARAGRAPH_\n\xc4\xaekurtas 1950\xc2\xa0m. Kaune, 1963\xc2\xa0m. perkeltas \xc4\xaf Girionis. Nuo 1995\xc2\xa0m. institutas yra tarptautin\xc4\x97s mi\xc5\xa1k\xc5\xb3 tyrimo organizacij\xc5\xb3 s\xc4\x85jungos narys, bendradarbiauja su Skandinavijos, Vokietijos, Lenkijos, Latvijos ir kt. gretim\xc5\xb3 \xc5\xa1ali\xc5\xb3 institutais. Turi mi\xc5\xa1kotyros (dalis\xc2\xa0\xe2\x80\x93 su VDU \xc5\xbdem\xc4\x97s \xc5\xabkio akademija) bei ekologijos ir aplinkotyros (dalis\xc2\xa0\xe2\x80\x93 su VDU Gamtos moksl\xc5\xb3 fakultetu) doktorant\xc5\xabr\xc4\x85.\n_START_SECTION_\nStrukt\xc5\xabra\n_START_PARAGRAPH_\nTuri 6 mokslinius padalinius: Mi\xc5\xa1kininkyst\xc4\x97s, Ekologijos, Genetikos ir selekcijos, Mi\xc5\xa1ko apsaugos ir med\xc5\xbeiokl\xc4\x97tyros, Mi\xc5\xa1ko i\xc5\xa1tekli\xc5\xb3, ekonomikos ir politikos skyriai bei Molekulin\xc4\x97s genetikos ir biotechnologijos laboratorija. Yra biblioteka. \xc4\xaevairiems bandymams atlikti institutas Lietuvos mi\xc5\xa1kuose turi \xc4\xafreng\xc4\x99s 500 stacionari\xc5\xb3 tyrimo objekt\xc5\xb3, daugiausia\xc2\xa0\xe2\x80\x93 Dubravos mi\xc5\xa1k\xc5\xb3 ur\xc4\x97dijoje, 13 ha arboretum\xc4\x85, 76 ha medelyn\xc4\x85, 5 mi\xc5\xa1k\xc5\xb3 tyrimo punktus.'